Perelozų Viešpaties Kryžiaus sentikių cerkvė
55°1′59″ š. pl. 24°30′39″ r. ilg.﻿ / ﻿55.03306°š. pl. 24.51083°r. ilg.﻿ / 55.03306; 24.51083 Perelozų sentikių cerkvė – sentikių cerkvė Perelozuose (Upninkų sen.), Jonavos rajone. Pasiekiama iš rajoninio kelio  1502  Bukonys–Upninkai–Keižonys  ties Lietaukos upeliu pasukus į dešinę (stovi kelio ženklas su nuoroda), toliau miško arba lauko keliu apie 4 km. Cerkvė medinė, dvibokštė, suręsta ant akmeninių pamatų. Šie maldos namai atsirado XVI a. pradžioje ir yra vieni iš gražiausių Lietuvoje, pastatytų senoviniu rusų stiliumi, pasižyminčių išskirtine vidaus ir išorės puošyba. Paskutiniaisiais dešimtmečiais nuošali cerkvė nyko, nes buvo nuolat apiplėšiama, niokojama. Pastaraisiais metais sutvarkyta. Remonto metu neteko kai kurių buvusio dekoro elementų. Šalia kaimo, per Lietaukos upelį, yra prižiūrėtos Perelozų bendruomenės kapinės, kaip manoma, gyvuojančios nuo XVIII a.